

**Soft PLC til mindre styringsopgaver**

Soft PLC’en PC Worx SRT fra Phoenix Contact gør det muligt at gøre enhver Windows PC til en PLC. Den nye PC Worx SRT V.1.10 er karakteriseret ved nem installation og mere fleksibilitet.

Når Soft PLC’en er installeret, kan pc’en udføre kontrolkommandoer og kommunikere med I/O stationer via Profinet, Modbus/TCP og TCP/IP. En seriel forbindelse mellem forskellige enheder via RS-232 og RS-485/422 er også mulig med denne nye version af softwaren.

Med den integrerede frit programmérbare webserver kan man selv lave sin visualisering af kontroldata. I den nye webserver anvendes HTML, og den programmeres i WebVisit. Det vil sige, at webserveren nu kan vises på en pc og også på mobile enheder som smartphone eller tablets uden ekstra app’s.

Soft PLC’en er en økonomisk løsning til simple automationsopgaver som data logging eller automatisk udførelse af mindre komplekse styringsopgaver. Den er baseret på fleksibel I/O kommunikation samt kombination af kontrol, visualisering og programmeringsfunktioner såvel som ekstra Windows applikationer i en enkelt enhed.

For yderligere information kontakt Product Manager Per Andersen, pandersen@phoenixcontact.dk eller vores kundeservice på telefon 36 77 44 11.